
REFERAT DE APROBARE A  PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind modificarea organigramei, statului de functii, regulamentului de organizare si functionare și stabilirea 
 nivelului de salarizare pentru Serviciul Public de Administrare a Centrului Regional de Competențe și Dezvoltare a Furnizorilor în Sectorul Automotive - CERC 
Sectiunea a 2 - a 
Motivul emiterii proiectului de hotărâre

· Descrierea situatiei actuale

Serviciul Public de Administrare a Centrului Regional de Dezvoltare și Competențe a Furnizorilor în Sectorul Automotive  este  un serviciu public cu personalitate juridica in subordinea Consiliului Local al Municipiului Timișoara, infiintat prin HCL nr.188/10.05.2016, finanțat din sursa proprie pe de o parte, dar și în cadrul Programului Operațional 2007-2013 - Axa Prioritară 1 - Sprijinirea Dezvoltării durabile a orașului - Poli Urbani de creștere.
 Organigrama serviciului public a fost aprobata prin HCL nr.188/2016,împreună cu anexele 1,2, 3 care reprezintă : regulamentul de organizare și funcționare, statul de funcții și organigrama.
· Schimbari preconizate și rezultate așteptate

Modificarea  vizează asigurarea  unei organizari in conditii de eficienta si eficacitate  a  Serviciului Public de Administrare CERC, în vederea îndeplinirii indicatorilor asumați prin proiectul de finanțare.
 Acest deziderat se realizează prin modificarea Organigramei, Statului de functii – Regulamentului de Organizare si Functionare și nivelului de salarizare- anexa nr. 1, 2, 3 și 4.
  Organigrama serviciului public a fost modificata structural prin înființarea unui departament nou,  Departamentul Tehnic, care să acopere nevoile actuale ale structurii serviciului.
Regulamentul de organizare si functionare este adaptat noilor necesități ale  structurii organizatorice propuse pentru Serviciul Public de Administrare CERC  si prevederilor legale in vigoare. 

Statul de functii  a fost modificat prin includerea funcției de inspector de specialitate -  responsabil tehnic,functie necesară derulării activității în condiții optime  dat fiind faptul că Serviciul Public de Administrare CERC  este un serviciu public cu personalitate juridică care are misiunea de încurajare a investiţiilor în sectorul automotive pentru susţinerea dezvoltării durabile a Polului de Creştere Timişoara – prin implementarea unui pachet de servicii şi a unor programe de training în beneficiul întreprinderilor din sector cu scopul creşterii competenţelor acestora, şi implicit a performanţei sectorului automotive la nivel regional - astfel încât sectorul automotive să producă un impact economic semnificativ la nivelul Regiunii de Vest. 

Nivelul de salarizare este adaptat noilor necesități ale structurii organizatorice, conform legii nr, 153/2017 și va fi cuprins în bugetul de venituri și cheltuieli pe anul 2020.
· Alte informatii 
 Reorganizarea propusă nu afectează personalul angajat, nu influențează prevederile bugetare pe anul în curs si sunt imperios necesare pentru derularea activității în condiții de legalitate.
· Concluzii

Propun aprobarea Regulamentului de Organizare si Functionare- anexa nr.3 la prezentul material,Organigramei- anexa nr.1 , Statului de functii –anexa nr.2.
Corespunzător statului de funcții propun aprobarea salariilor de bază pentru personalul Serviciului Public de Admistrare a Centrului Regional de Competențe și Dezvoltare a Furnizorilor în Sectorul Automotive - CERC, conform anexei nr.4 - parte intagrantă din prezenta hotărâre.

